 Muuse Biixi Cabdi oo isagu soo xidhay xafladdaasi, ayaa soo dhaweeyey garabka uu hoggaamiyo Jamaal Cali Xuseen ee xisbiga la midoobay, kuwaas oo uu ku biiritaankooda ku tilmaamay inuu yahay mid taariikhi ah, isaga oo kala mid dhigay dhacdooyin muhiim ah oo dalka maanta ka dhacay, Waxaannu aad iyo aad u soo dhawaynaynaa garabka UCID ee uu hoggaaminayo murrashaxii hore Jamaal Cali Xuseen oo xoog iyo aqoon gudo iyo dibadba innagu soo xoojiyey, waxaannu leenahay kal iyo laab ugu soo dhawaada KULMIYE, waxaannan caddaynayaa inay saacaddaa dhammaantood si rasmi ah uga mid yihiin xisbiga KULMIYE, maanta waxa magaalada Hargeysa ka jira saddex dhacdo oo taariikhda geli doono, waa marka koowaad ee midi waa tan aynu ku dabbaaldegayno ee garabkii iyo xooggii garabka New UCID uu ku soo biiray xisbiga KULMIYE, waana dhacdo taariikhda gelaysa oo xusuus dadka ku reebaysa, ayuu yidhi Md. 